CELEX: 
Language: et
Date: 2005-07-27 00:00:00
Title: 2005/534/: Euroopa Parlamendi otsus, 12. aprill 2005, heakskiidu andmise kohta Euroopa Liidu 2003. eelarveaasta üldeelarve täitmisele – V jagu – kontrollikoda#Euroopa Parlamendi resolutsioon, mis sisaldab tähelepanekuid, mis on lahutamatuks osaks otsusele heakskiidu andmise kohta Euroopa Liidu 2003. eelarveaasta üldeelarve täitmisele, V jagu – kontrollikoda

27.7.2005   
            
            
               ET
            
            
               Euroopa Liidu Teataja
            
            
               L 196/46
            
         
      EUROOPA PARLAMENDI OTSUS,
   12. aprill 2005,
   heakskiidu andmise kohta Euroopa Liidu 2003. eelarveaasta üldeelarve täitmisele – V jagu – kontrollikoda
   (2005/534/EÜ)
   EUROOPA PARLAMENT,
   võttes arvesse Euroopa Liidu 2003. eelarveaasta üldeelarvet, (1)
   
   võttes arvesse 2003. eelarveaasta kasumiaruannet ja bilanssi (C6-0018/2005),
   võttes arvesse kontrollikoja 2003. eelarveaasta aastaaruannet koos institutsioonide vastustega, (2)
   
   võttes arvesse kontrollikoja esitas vastavalt EÜ asutamislepingu artiklile 248 esitatud kinnitavat avaldust aruannete usaldatavuse ja nende aluseks olevate tehingute seaduslikkuse ja korrektsuse kohta, (3)
   
   võttes arvesse EÜ asutamislepingu artikli 272 lõiget 10, artiklit 275 ja 276,
   võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (4) eriti selle artiklit 50, artikli 86 lõiget 4, artiklit 145, 146 ja 147,
   võttes arvesse Euroopa ühenduste üldeelarve suhtes kohaldatavat 21. detsembri 1977. aasta finantsmäärust, (5)
   
   võttes arvesse kodukorra artiklit 71 ja V lisa,
   võttes arvesse eelarvekontrollikomisjoni raportit (A6-0066/2005),
   
               1.
            
            
               annab heakskiidu kontrollikoja tegevusele 2003. eelarveaasta eelarve täitmisel;
            
         
               2.
            
            
               esitab oma kommentaarid kaasnevas resolutsioonis;
            
         
               3.
            
            
               teeb presidendile ülesandeks edastada käesolev otsus ja kaasnev resolutsioon nõukogule, komisjonile, Euroopa Kohtule, kontrollikojale, Euroopa majandus- ja sotsiaalkomiteele, regioonide komiteele ja ombudsmanile ning avaldada need tekstid Euroopa Liidu Teatajas (L-seerias).
            
         
      
         Josep BORRELL FONTELLES
         
         
            president
         
      
      
         Julian PRIESTLEY
         
         
            peasekretär
         
      
   
   
      (1)  ELT L 54, 28.2.2003, lk 1.
   
      (2)  ELT C 293, 30.11.2004, lk 1.
   
      (3)  ELT C 294, 30.11.2004, lk 99.
   
      (4)  EÜT L 248, 16.9.2002, lk 1.
   
      (5)  EÜT L 356, 31.12.1977, lk 1.
   
      
         EUROOPA PARLAMENDI RESOLUTSIOON,
      mis sisaldab tähelepanekuid, mis on lahutamatuks osaks otsusele heakskiidu andmise kohta Euroopa Liidu 2003. eelarveaasta üldeelarve täitmisele, V jagu – kontrollikoda
      EUROOPA PARLAMENT,
      võttes arvesse Euroopa Liidu 2003. eelarveaasta üldeelarvet, (1)
      
      võttes arvesse 2003. eelarveaasta kasumiaruannet ja bilanssi (C6-0018/2005),
      võttes arvesse kontrollikoja 2003. eelarveaasta aastaaruannet koos institutsioonide vastustega, (2)
      
      võttes arvesse kontrollikoja poolt vastavalt EÜ asutamislepingu artiklile 248 esitatud kinnitavat avaldust aruannete usaldatavuse ja nende aluseks olevate tehingute seaduslikkuse ja korrektsuse kohta, (3)
      
      võttes arvesse EÜ asutamislepingu artikli 272 lõiget 10, artiklit 275 ja 276,
      võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (4) eriti selle artiklit 50, artikli 86 lõiget 4, artiklit 145, 146 ja 147,
      võttes arvesse Euroopa ühenduste üldeelarve suhtes kohaldatavat 21. detsembri 1977. aasta finantsmäärust (5),
      võttes arvesse kodukorra artiklit 71 ja V lisa,
      võttes arvesse eelarvekontrollikomisjoni raportit (A6-0066/2005);
      Kontrollikoja aastaaruanne
      
                  1.
               
               
                  võtab teadmiseks, et kontrollikoja eelarve oli 77 076 689 eurot, millest 96,83 % ulatuses võeti kohustusi (74 634 579,94 eurot) ja 89,58 % (69 045 709,53 eurot) kulutati 31. detsembriks 2003;
               
            
                  2.
               
               
                  tervitab asjaolu, et kontrollikoda andis esimest korda hinnangu kõigi institutsioonide kontrollikeskkonnale individuaalselt ning avaldas tähelepanekud eraldi osas;
               
            
                  3.
               
               
                  märgib, et kontrollikoda on koostanud põhimäärused, mis kirjeldavad detailselt finantsosalejate ülesandeid, õigusi ja kohustusi ning, et kontrolli miinimumnõuded võeti vastu 2003. aasta detsembris;
               
            
                  4.
               
               
                  võtab teadmiseks KPMG teostatud kontrollikoja välisauditi tähelepanekud: “Meie arvates annavad … raamatupidamisandmed ja -aruanded kooskõlas finantsmääruse, rakenduseeskirjade ja kontrollikoja audiitori sise-eeskirjadega tõese ja ausa ülevaate kontrollikoja varadest ja finantsolukorrast 31. detsembri 2003. aasta seisuga, samuti majandustulemustest, tuludest ja kuludest lõppenud eelarveaastal”;
               
            
                  5.
               
               
                  palub saata endale koopia kontrollikoja ehituspoliitika hindamisaruandest, kui see on valminud;
               
            2002. aasta eelarve täitmisele heakskiidu andmise menetluse järelmeetmed
      
                  6.
               
               
                  meenutab, et ka 2002. aasta eelarve täitmisele heakskiidu andmise menetluses tehti tähelepanekuid kinnitava avalduse ja auditisüsteemi kohta; neid tähelepanekuid kontrollitakse komisjoni 2003. aasta eelarve täitmisele heakskiidu andmise menetluse käigus;
               
            
                  7.
               
               
                  toob välja, et Euroopa Pettustevastane Amet (OLAF) ei ole senini Eurostati uurimist lõpetanud; nõuab, et kontrollikoda kavandaks pärast OLAFi uurimise lõppu põhjaliku olemasolevate kontrolli- ja järelvalvesüsteemide auditi;
               
            
                  8.
               
               
                  kordab oma 21. aprillil 2004 tehtud 2002. aasta eelarve täitmise kinnitamisresolutsiooni (6) lõigetes 21 ja 22 esitatud soovitust, et pärast kontrollikoja laienemist peaks igaüks selle 25 liikmest võtma endale spetsiaalse vastutuse vähemalt ühe komisjoni peadirektoraadi kontrollimise eest, et teha varakult kindlaks ja ennetada Eurostati juhtumiga sarnanevate ebasoovitavate arengute esinemist;
               
            
                  9.
               
               
                  tervitab asjaolu, et vastavalt 2005. aasta tööplaanile teostab kontrollikoda Euroopa inventari arvestuse süsteemi, rahvamajanduse kogutulu ja rahvamajanduse kogutulu kvaliteedi auditi;
               
            
                  10.
               
               
                  tervitab tõsiasja, et kontrollikoda on uurinud Euroopa majandus- ja sotsiaalkomitee uut põhimäärust; märgib, et põhimääruse enda sätted ei oma otsest finantstähendust; on saanud taas kinnitust, et kontrollikoda käsitleb seda küsimust 2004. aasta auditi käigus;
               
            
                  11.
               
               
                  võtab teadmiseks, et Euroopa majandus- ja sotsiaalkomitee võttis 2003. aasta oktoobris vastu inventari arvestuse üksikasjad ja korra; sellest tulenevalt kutsub kontrollikoda üles teostama 2004. aasta aastaaruande ettevalmistamise käigus inventari auditit;
               
            
                  12.
               
               
                  tervitab tõsiasja, et kontrollikoda on edastanud oma 16. detsembri 2004 aasta otsuse koostöö korraldamisest (mis puudutab liikmeid, töötajaid ja ligipääsu kontrolliteabele) OLAF-iga; kahetseb, et need otsused võeti vastu suhteliselt hilja;
               
            
                  13.
               
               
                  tervitab kontrollikoja poolt võetud abinõusid seoses ametiautode kasutamisega liikmete poolt vastavalt 15. juunil 2004 vastu võetud haldusotsusele; tunnistab, et uued sätted on läbipaistvad ning parandavad varasemat olukorda; märgib, et eesmärgiga vähendada halduskoormust katab kontrollikoda ka 15 000 km ulatuses sõidukulusid lisaks lähetuskäskkirjade alusel tehtavatele reisidele ning et auto ametialane kasutus märgitakse üles sõitja päevikusse;
               
            
                  14.
               
               
                  märgib, et ülalnimetatud otsuse artikkel 5 sätestab, et kui liikmed kasutavad oma ametiautosid sõitudeks, mida ei ole nimetatud artiklis 4 (s.t ametikohustuste täitmisel ja lähetuskäskkirja alusel tehtud või 15 000 km suuruse aastase standardmäära sisse jäävad sõidud), vastutavad nad kõigi nendega seotud kulude eest (teemaksud, kütusekulud ja kõik täiendavad renditasud, mis tulenevad raamlepingus sätestatud aastase 45 000 km läbisõidu ületamisest); on arvamusel, et ametiauto kasutamine isiklikul otstarbel kujutab endast varjatud erisoodustust, mida Euroopa Parlament peab sobimatuks;
               
            Eelarvevahendite käsutaja aasta tegevusaruanne ja siseaudiitori aastaaruanne
      
                  15.
               
               
                  tunnistab, et kontrollikoda saatis (vastavalt finantsmääruse artikli 84 lõikele 4) eelarvekontrollikomisjonile üheleheküljelise aruande; eeldab, et seesugune aruanne peaks andma selge pildi praegusest kontrollikeskkonnast ning järgneval aastal tehtavatest parandustest;
               
            
                  16.
               
               
                  nõuab, et eelarvevahendite käsutaja aastaaruanne sisaldaks allkirjastatud kinnitavat avaldust;
               
            
                  17.
               
               
                  soovib saada koopiat siseaudiitori aastaaruandest; on teadlik asjaolust, et kontrollikoda käsitleb seda sisese dokumendina; kuid viitab, et siseaudiitori aastaaruanne võimaldab eelarvevahendite käsutajal saada selge pildi kontrollikeskkonnast ja järgnevaks aastaks kavandatud parandustest; rõhutab, et enamus teisi institutsioone usaldab eelarvekontrollikomisjoni ning usub, et selle dokumendiga käiakse ümber vastutustundlikult;
               
            
                  18.
               
               
                  märgib, et kontrollikoda on võtnud kasutusele arvutipõhise audititoe süsteemi, mille eesmärk on aidata kaasa auditiprotsessi kavandamisele ja standardiseerimisele, kvaliteedikontrollile kõigis auditi etappides, dokumenteerimisele, tulemuste esitamisele ja aruannete koostamisele, kaugtööle ja juhtimist puudutava teabe edastamisele ning parandada antud elemente;
               
            
                  19.
               
               
                  märgib, et aastal 2003 kasutati ära ainult 50 % ametnike ja ekspertide vahetuseks mõeldud rahast, kuna kehtivad rahandussätted muutusid; aastat 2003 võib seega lugeda üleminekuaastaks;
               
            
                  20.
               
               
                  on arvamusel, et võib esineda vajadus analüüsida, kas tsentraliseeritud kontrollikoja praegust struktuuri ja toimimispõhimõtteid tuleks reformida; meenutab, et praegu on kontrollikojal 736 töötajat, kellest 325 on kutselised audiitorid (ametijärgud A ja B), 275 töötavad auditigruppides (ametijärgud A ja B) ning 50 liikmesriikides (ametijärk A);
               
            
                  21.
               
               
                  tervitab tõsiasja, et kontrollikoda on edastanud eelarvekontrollikomisjonile 2003. aasta septembri aruande oma ehitiste poliitika kohta; soovib olla informeeritud edusammudest, mida tehakse 2004. aasta eelarve täitmise kinnitamismenetluse kontekstis;
               
            Muud märkused
      
                  22.
               
               
                  õnnitleb kontrollikoda (laienemise ettevalmistamisel) liikmes- ja kandidaatriikides auditeid teostavate institutsioonide võrgustiku loomise puhul; palub kontrollikojal teavitada pädevat parlamendikomisjoni aegsasti enne 2004. aasta eelarve täitmise kinnitamismenetlust edusammudest, mis on tehtud:
                  
                              —
                           
                           
                              kontrollikoja ja riiklike auditeid teostavate institutsioonide parema ühiste eesmärkide süsteemini jõudmisel, eelkõige juurdepääsu osas riiklikele auditeid puudutavatele dokumentatsioonidele ning
                           
                        
                              —
                           
                           
                              auditeerimisstrateegiate süvalaiendamisel, pidades kooskõla parandamise eesmärgil eelkõige silmas riiklikke kinnitavaid avaldusi ja auditisüsteeme ning
                           
                        
                              —
                           
                           
                              kontrollide tõhususe parandamisel kavandatavate kontrollide kvantiteedi ja kvaliteedi põhjaliku läbivaatamise teel;
                           
                        
            
                  23.
               
               
                  tervitab kontrollikoja valmidust esitada kirjalikud vastused 2003. aasta eelarve täitmise aruande kinnitamismenetluse ajaks;
               
            
                  24.
               
               
                  kutsub kontrollikoda üles esitama eelarvekontrollikomisjoni esimehele ja komisjoni eelarve täitmise aruande kinnitamismenetluse raportöörile vajadusel konfidentsiaalsed aastaaruande signaaleksemplarid; lisaks soovib varakult teada, milliseid eriaruandeid on aasta jooksul oodata, et neid nõuetekohaselt arvesse võtta;
               
            
                  25.
               
               
                  palub kontrollikojal anda hinnang uue finantsmääruse mõjudele kohtu halduslikule ja õigusemõistmist puudutavale tööle määruse läbivaatamise ajaks 2005/2006;
               
            
                  26.
               
               
                  kutsub kontrollikoda üles lisama aastaaruandesse teavet, mis näitaks kontrollikoja suutlikkus saavutada oma eesmärke, ühikukulusid, olulisemaid arendusvaldkondi ja muud institutsiooni tööd puudutavaid tegureid; märgib, et selline tegevusaruanne oleks ühtlasi suurepärane võimalus avaldada teavet kinnitava avalduse ajakohastamise kohta ja muude arengute kohta kontrollikoja auditeerimistoimingutes.
               
            
         (1)  ELT L 54, 28.2.2003, lk 1.
      
         (2)  ELT C 293, 30.11.2004, lk 1.
      
         (3)  ELT C 294, 30.11.2004, lk 99.
      
         (4)  EÜT L 248, 16.9.2002, lk 1.
      
         (5)  EÜT L 356, 31.12.1977, lk 1.
      
         (6)  ELT L 330, 4.11.2004, lk 144.